CELEX: 32012R0153
Language: el
Date: 2012-02-15 00:00:00
Title: Κανονισμός (ΕΕ) αριθ. 153/2012 του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2012 , σχετικά με την τροποποίηση του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (IPA)

29.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 58/1
            
         ΚΑΝΟΝΙΣΜΌΣ (ΕΕ) αριθ. 153/2012 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 15ης Φεβρουαρίου 2012
   σχετικά με την τροποποίηση του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (IPA)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβιβάσεως του σχεδίου νομοθετικής πράξης στα εθνικά κοινοβούλια,
   Αποφασίζοντας με τη συνήθη νομοθετική διαδικασία (1),
   Εκτιμώντας τα ακόλουθα:
   
               (1)
            
            
               O κανονισμός (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (IPA) (2), προβλέπει την παροχή βοήθειας προς τις υποψήφιες χώρες καθώς και προς τις δυνάμει υποψήφιες χώρες κατά τη σταδιακή τους ευθυγράμμιση με τις προδιαγραφές και τις πολιτικές της Ένωσης, περιλαμβανομένου, όπου ενδείκνυται, του κοινοτικού κεκτημένου, με στόχο την ένταξη.
            
         
               (2)
            
            
               Ο κανονισμός (ΕΚ) αριθ. 1085/2006 κάνει σαφή διάκριση μεταξύ των υποψήφιων χωρών και των δυνάμει υποψήφιων χωρών.
            
         
               (3)
            
            
               Το Ευρωπαϊκό Συμβούλιο της 17ης Ιουνίου 2010 επικρότησε τη γνώμη της Επιτροπής για την αίτηση ένταξης της Ισλανδίας στην Ένωση, έλαβε υπόψη ότι η Ισλανδία πληρούσε τα πολιτικά κριτήρια που είχαν καθορισθεί από το Ευρωπαϊκό Συμβούλιο της Κοπεγχάγης του 1993 και αποφάσισε ότι θα πρέπει να ξεκινήσουν οι διαπραγματεύσεις προσχώρησης με την Ισλανδία. Ως εκ τούτου, η Ισλανδία είναι υποψήφια χώρα.
            
         
               (4)
            
            
               Το Ευρωπαϊκό Συμβούλιο της 17ης Δεκεμβρίου 2010 ενέκρινε τα συμπεράσματα της 14ης Δεκεμβρίου 2010 σχετικά με τη διεύρυνση και συμφώνησε να χορηγήσει στο Μαυροβούνιο το καθεστώς υποψήφιας χώρας.
            
         
               (5)
            
            
               Το Συμβούλιο κάλεσε την Επιτροπή να προτείνει τροποποίηση του άρθρου 19 του κανονισμού (ΕΚ) αριθ. 1085/2006 με σκοπό να διευκρινισθούν οι κανόνες που διέπουν τη συμμετοχή στην ανάθεση συμβάσεων επιδότησης οι οποίες χρηματοδοτούνται στο πλαίσιο της συνιστώσας που αφορά τη διασυνοριακή συνεργασία του ΙΡΑ και να διασφαλισθεί η συνοχή με τα άλλα μέσα εξωτερικής βοήθειας, ιδίως δε με τον ευρωπαϊκό μηχανισμό γειτονίας και εταιρικής σχέσης.
            
         
               (6)
            
            
               Ο κανονισμός (ΕΚ) αριθ. 389/2006 του Συμβουλίου, της 27ης Φεβρουαρίου 2006, για τη σύσταση μέσου χρηματοδοτικής στήριξης για την προαγωγή της οικονομικής ανάπτυξης του τουρκοκυπριακής κοινότητας (3), αναθέτει στην επιτροπή που προβλέπεται στον κανονισμό (ΕΟΚ) αριθ. 3906/89 του Συμβουλίου, της 18ης Δεκεμβρίου 1989, σχετικά με την οικονομική ενίσχυση υπέρ ορισμένων χωρών της Κεντρικής και Ανατολικής Ευρώπης (4) («επιτροπή Phare»), να επικουρεί την Επιτροπή στη διαχείριση της βοήθειας προς την τουρκοκυπριακή κοινότητα. Σύμφωνα με το άρθρο 25 του κανονισμού (ΕΚ) αριθ. 1085/2006, ο κανονισμός (ΕΟΚ) αριθ. 3906/89 καταργήθηκε· ωστόσο, εξακολουθεί να εφαρμόζεται για νομικές πράξεις και δεσμεύσεις που αφορούν την υλοποίηση των δημοσιονομικών ετών πριν από το 2007. Δεδομένου ότι ο κανονισμός (ΕΚ) αριθ. 389/2006 εξακολουθεί να αποτελεί τη βασική πράξη για τη χρηματοδοτική στήριξη της τουρκοκυπριακής κοινότητας για τα μεταγενέστερα δημοσιονομικά έτη, η επιτροπή Phare θα πρέπει επίσης να συνεχίσει τη δράση της γι’ αυτό τον σκοπό.
            
         
               (7)
            
            
               Θα πρέπει, συνεπώς, να τροποποιηθεί αναλόγως ο κανονισμός (ΕΚ) αριθ. 1085/2006,
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1085/2006 τροποποιείται ως εξής:
   
               1)
            
            
               Στο άρθρο 19, προστίθεται η ακόλουθη παράγραφος:
               «9.   Οι παράγραφοι 1 έως 8 δεν προδικάζουν τη συμμετοχή κατηγοριών οργανισμών που είναι επιλέξιμοι λόγω της φύσης ή του τόπου εγκατάστασής τους, λαμβανομένων υπόψη των στόχων της προς εκτέλεση δράσης.».
            
         
               2)
            
            
               Στο άρθρο 25 παράγραφος 1, το δεύτερο εδάφιο αντικαθίσταται από το ακόλουθο:
               «Οι κανονισμοί αυτοί, καθώς και ο κανονισμός (ΕΚ) αριθ. 2666/2000, εξακολουθούν να ισχύουν για νομικές πράξεις και δεσμεύσεις που αφορούν την υλοποίηση των δημοσιονομικών ετών πριν από το 2007, καθώς και για την εφαρμογή του άρθρου 31 της πράξης περί των όρων προσχώρησης της Δημοκρατίας της Βουλγαρίας και της Ρουμανίας, και των προσαρμογών των Συνθηκών επί των οποίων βασίζεται η Ευρωπαϊκή Ένωση (5) καθώς και για την εφαρμογή του άρθρου 3 του κανονισμού (ΕΚ) αριθ. 389/2006 του Συμβουλίου, της 27ης Φεβρουαρίου 2006, για τη σύσταση μέσου χρηματοδοτικής στήριξης για την προαγωγή της οικονομικής ανάπτυξης της τουρκοκυπριακής κοινότητας (6).
            
         
               3)
            
            
               Στο παράρτημα I, μετά την καταχώριση που αφορά την Κροατία, προστίθενται οι ακόλουθες καταχωρίσεις:
               
                           «—
                        
                        
                           Ισλανδία
                        
                     
                           —
                        
                        
                           Μαυροβούνιο».
                        
                     
         
               4)
            
            
               Στο παράρτημα II, διαγράφονται οι ακόλουθες καταχωρίσεις:
               
                           «—
                        
                        
                           Ισλανδία
                        
                     
                           —
                        
                        
                           Μαυροβούνιο».
                        
                     
         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 15 Φεβρουαρίου 2012.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         M. SCHULZ
      
      
         
            Για το Συμβούλιο
         
         
            Ο Πρόεδρος
         
         N. WAMMEN
      
   
   
      (1)  Θέση του Ευρωπαϊκού Κοινοβουλίου της 14ης Δεκεμβρίου 2011 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 23ης Ιανουαρίου 2012.
   
      (2)  ΕΕ L 210 της 31.7.2006, σ. 82.
   
      (3)  ΕΕ L 65 της 7.3.2006, σ. 5.
   
      (4)  ΕΕ L 375 της 23.12.1989, σ. 11.
   
      (5)  ΕΕ L 157 της 21.6.2005, σ. 203.
   
      (6)  ΕΕ L 65 της 7.3.2006, σ. 5.».